paragraph_text: Diplomirao je 1968. i magistrirao 1983. (s temom "Televizijski vizualni dizajn") na Filozofskom fakultetu u Zagrebu. Radio je kao vanjski stručni suradnik Centra za industrijsko oblikovanje, bio poslovni tajnik Društva povjesničara umjetnosti te vanjski stručni suradnik Radio Zagreba za likovnu umjetnost. Od 1972. je kustos, a potom ravnatelj (1983. – 1990.) Galerije suvremene umjetnosti (sada Muzej suvremene umjetnosti). Također je bio voditelj Zbirki donacije Seissel i Richter, ali je i aktivno sudjelovao u radu muzejske zajednice kao član brojnih komisija pri Ministarstvu kulture, član Međunarodnog udruženja kritičara likovnih umjetnosti (AICA), član ICOM-ova komiteta za odnose s javnošću i član Izvršnog odbora ICOM-a.